ПОКАНА КЪМ ЮРИДИЧЕСКИТЕ ЛИЦА С НЕСТОПАНСКА ЦЕЛ ЗА ОБЩЕСТВЕНОПОЛЕЗНА ДЕЙНОСТ ЗА УЧАСТИЕ НА ПРЕДСТАВИТЕЛИ В СЪСТАВА НА КОМИТЕТА ЗА НАБЛЮДЕНИЕ НА ПРОГРАМА „ТРАНСПОРТНА СВЪРЗАНОСТ“ 2021-2027 Г.

Във връзка с *Постановление № 302 на МС от 29.09.2022 Г. (ПМС* *№ 302/2022 г.) за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021- 2027 г. (обн., ДВ, бр. 79. от 04.10.2022 г.)* и в изпълнение на чл. 13, ал.3, т. 11 и ал. 4 от ПМС № 302/2022 г*.)*, Управляващият орган на Програма „Транспортна свързаност“ 2021- 2027 г.“ (УО на ПТС 2021 - 2027 г.) кани следните групи **юридически лица с нестопанска цел за общественополезна дейност** да участват в избора на представители в състава на Комитета за наблюдение (КН) на ПОС 2021 - 2027 г.:

* организации, работещи в сферата на защита на основните права, равенството между мъжете и жените, недискриминацията и равните възможности;
* организации, работещи в сферата на социалното включване и интегрирането на маргинализираните групи;
* организации, работещи в сферата на опазване на околната среда;
* организации, работещи в сферата на образованието, науката и културата.
* организации, работещи в сферата на транспортното планиране и/или регионалното развитие и/или развитие на инфраструктурата на национално и/или регионално ниво;
* организации, работещи в сферата на развитието на отделните видове транспорт, включително комбинирани превози;
* организации, работещи в сферата на сигурност и безопасност в транспорта вкл. пътна безопасност;
* организации, работещи в сферата на иновациите и/или информационните и комуникационни технологии в транспорта и/или алтернативните горива;

1. Юридическите лица с нестопанска цел за общественополезна дейност от посочените по-горе групи следва да отговарят на следните общи критерии, определени в чл. 15, ал. 1 и ал. 2 от ПМС № 302/2022 г*.*, както следва:

* Да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на общественополезна дейност най-малко 2 години преди датата на подаване на заявление за участие в процедурата за избор;
* Да са действащи и да извършват дейност за постигане на целите си не по- малко от 2 години към датата на подаване на заявление за участие в процедура за избор;
* Да имат опит в разработването, изпълнението, мониторинга или оценката на стратегии, програми или политики;
* Да имат опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, съфинансирани със средства от Европейския съюз;
* Да **не** членуват в национално представителните организации на работниците и служителите и на работодателите, както и в национално представителните организации на и за хората с увреждания.

2. **В срок до 15 работни дни** от датата на публикуване на поканата всяко заинтересовано юридическо лице с нестопанска цел за общественополезна дейност от посочените по- горе групи, **може да подаде писмено заявление** до г-н Мартин Георгиев, директор на дирекция „Координация на програми и проекти“ и ръководител на УО на ПТС на адрес: гр. София – 1000, ул. „Дякон Игнатий“ № 9, Министерство на транспорта и съобщенията, и/или на електронен адрес mail@mtc.government.bg. Заявлението може да бъде подписано от законния представител на юридическото лице с нестопанска цел с квалифициран електронен подпис или със саморъчен подпис на хартиен носител. Когато заявлението се подписва на хартиен носител, върху подписа на законния представител се поставя печат на юридическото лице с нестопанска цел.

3. Писменото заявление по т.2 от поканата се представя по приложения образец към настоящата покана.

4. Всяко заинтересовано юридическо лице с нестопанска цел за общественополезна дейност може да подаде **само едно заявление** за участие в избора.

5. Към заявлението следва да се приложат следните документи:

* Удостоверение за актуално състояние, издадено от компетентния съд, в случай че ЮЛНЦ не е вписано в Регистъра на юридическите лица с нестопанска цел към Агенцията по вписванията.
* Списък с описание на опита в разработването, изпълнението, мониторинга или оценката на стратегии, програми или политики съгласно чл. 15, ал. 1, т. 3 от ПМС № 302/2022 г., както и документи, доказващи изпълнението на критерия по чл. 15, ал. 1, т. 3 от ПМС № 302/2022 г.
* Списък с описание на опита в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, съфинансирани със средства от Европейския съюз, съгласно чл. 15, ал. 1, т. 4 от ПМС № 302/2022 г. и документи, доказващи изпълнението на критерия по чл. 15, ал. 1, т. 4 от ПМС № 302/2022 г.
* Декларация за обстоятелствата по чл. 15, ал. 1, т. 2 и ал. 2 от ПМС № 302/2022 г.

6. В срок до 10 работни дни след изтичането на срока по т. 2 ръководителят на УО на ПТС уведомява лицата, отговарящи на критериите по чл. 15, ал. 1 и 2, и ги кани да излъчат един общ представител на съответната група юридически лица с нестопанска цел за общественополезна дейност за основен член и до трима представители за резервни членове. Юридическите лица определят представителите си с консенсус, а при липса на консенсус провеждат жребий.

7. В срок до 10 работни дни от получаването на поканата лицата по т. 6 писмено уведомяват ръководителя на УО на ПТС за излъчените представители, като представят доказателства за общото им одобрение. В същия срок се представят и документи, доказващи обстоятелствата по чл. 15, ал. 4 по отношение на представителите (определените основен член и до трима резервни членове), както следва:

* Да не е осъждан за престъпление с влязла в сила присъда, освен ако е реабилитиран;
* Да има минимум 2 години опит в сферата на дейност на лицата, за чийто представител е номиниран;
* Да има опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, финансирани със средства от Европейския съюз;
* Да е служител или да е член на върховен орган или на управителен орган на някое от поканените юридически лица с нестопанска цел за общественополезна дейност.

8. До предоставянето на документите по т. 7 съответният основен член или резервен член не може да се включи поименно в заповедта за определяне на състава на Комитета за наблюдение на Програма „Транспортна свързаност“ 2021- 2027 г. и не може да участва в заседанията и вземането на решения от Комитета за наблюдение на програмата.

**ПРИЛОЖЕНИЯ:**

**Приложение**  – Заявление за участие в избора на юридически лица с нестопанска цел за общественополезна дейност, чиито представители да участват в състава на Комитета за наблюдение на Програма „Транспортна свързаност“ 2021- 2027 г.;

**Приложение** – Декларация за обстоятелствата по чл. 15 ал. 1, т. 2 и ал. 2 от Постановление № 302 на Министерския съвет от 2022 г.